

**Тәжікстан Республикасына ресми iзгiлiк көмек көрсету туралы**

Қазақстан Республикасы Үкіметінің 2014 жылғы 29 тамыздағы № 957 қаулысы

      Тәжікстан Республикасында қалыптасқан әлеуметтік-экономикалық ахуалға байланысты Қазақстан Республикасының Үкiметi **ҚАУЛЫ ЕТЕДI**:

      1. Тәжікстан Республикасына ресми iзгiлiк көмек көрсету үшiн мемлекеттік материалдық резервтен 154285 (жүз елу төрт мың екі жүз сексен бес) физикалық банка көлеміндегі бұқтырылған сиыр еті мен 372520 (үш жүз жетпіс екі мың бес жүз жиырма) физикалық банка көлеміндегі сүт консервілері броньнан шығарылсын.

      2. Қазақстан Республикасы Инвестициялар және даму министрлігі ізгілік жүкті Тәжікстан Республикасының межелі пунктіне дейін тасымалдау және жеткізу үшін жылжымалы құрамды уақтылы беруді қамтамасыз етсін.

      3. Қазақстан Республикасы Ұлттық экономика, Қаржы, Инвестициялар және даму министрліктері осы қаулыдан туындайтын шараларды қабылдасын.

      4. Қазақстан Республикасы Сыртқы iстер министрлiгi ресми iзгiлiк көмектi алушыны айқындасын және оны көрсету жөнiндегi шараларды үйлестiрудi қамтамасыз етсiн.

      5. Осы қаулы қол қойылған күнiнен бастап қолданысқа енгiзiледi.

*Қазақстан Республикасының*

*Премьер-Министрі                                 К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК